Merry Poppins

**Merry Poppins** — беларускі сінціпоп-гурт, заснаваны ў 2004 годзе ў Мінску.

Гурт названы у гонар персанажа мастацкага тэлефільма «Мэри Поппинс, до свидания» чараўніцы Мэры Попінс.

## Гісторыя гурта 
### 2003 
Склаўшы невыгодны кантракт са студыяй «Союз» яшчэ ў 1999 годзе, гурт «Мантана» расчараваўся ў шоу-бізнесе. Гурт фактычна спыніў сваю дзейнасць. Удзельніцы гурта родныя сёстры Алеся Берулава (салістка, лідар гурта, прадзюсар, кампазітар, аўтар песень) і Марына Берулава (бэк-вакалістка) адпраўляюцца па лініі Міністэрства працы Японіі зарабляць грошы на запіс новага альбома. Яны падпісалі сур'ёзны кантракт на паўгода і адкрылі працоўныя візы. Перад паездкай яны скончылі школу «бэлі-данса» ў Мінску. У Японіі сёстры спявалі ў караоке і танцавалі ўсходнія танцы ў клубе.

У клубе сёстры пазнаёміліся з японскім алімпійскім чэмпіёнам 1994 года кідальнікам молата Коджы Мурафуджы, які быў вельмі вядомы ў Японіі. Ён спяваў з сёстрамі ў караоке і яны падарылі яму дыск з запісам песень рок-гурта «Мантана». Коджы Мурафуджы спадабаліся іх песні. На наступны дзень Коджы пацікавіўся ў сясцёр чаму яны не выконваюць свае ўласныя песні ў клубе. Ён сказаў, што ў яго ёсць сябры музыкі і прапанаваў сёстрам дапамогу з запісам песень і арганізацыяй канцэртаў. У Японіі адбыліся запіс дэма-альбома і выступы ў клубах Токіа.

### 2004 
Алеся і Марына Берулава вяртаюцца ў Мінск. Кантракт са студыяй «Союз» ужо скончыўся. Сёстры зразумелі, што рок яны больш не жадаюць іграць. Іх музычныя перавагі змяніліся і яны вырашылі паспрабаваць сябе ў новым музычным жанры. У Японіі сёстры захапіліся папулярным маладзёжным стылем японскай моды «Gothic & Lolita» і музычным кірункам «сінціпоп». І ў іх з'явілася ідэя стварэння новага гурта, які спалучаў бы ў сабе гэту маладзёжную моду і музычны кірунак. Так Алесяй і Марынай Берулавымі, а таксама прадзюсарам рок-гурта «Мантана» Яўгенам Калмыкавым быў створаны сінціпоп-гурт «Merry Poppins». Група сфарміравалася як дуэт родных сясцёр Алесі і Марыны Берулавых. Сёстры знайшлі прадзюсара, які падзяліў з імі цікавасць да музычнага кірунку «сінціпоп», Уладзіміра Эглітыса (экс. «Ляпис Трубецкой»). І яны сталі запісваць новыя песні. Лідарам гурта стала Алеся Берулава.

Гурт «Merry Poppins» выступіў на «Песні года Беларусі 2005». Запіс выступу паказалі на тэлеканале «АНТ» 10 чэрвеня. Яны выканалі песню «Меня зовут любовь».

Алеся і Марына зняліся ў перадачы «На перекрёстках Европы». Яны прыдумалі незвычайны нумар. Алеся і Марына былі апрануты ў вясельныя сукенкі, іх суправаджалі чатыры жаніхі (сябры сясцёр музыкі з гурта «Песняры»). Нумар складаўся ў тым, што сёстры, выконваючы на сцэне меладычную песню спрабавалі абудзіць пачуцці нерухомых жаніхоў, якія гулялі ролі манекенаў апранутых у гарнітуры.

Фотасесіі сясцёр былі надрукаваны ў папулярных часопісах: у расійскім і ўкраінскім выданнях часопіса «Maxim» і ўкраінскім «Penthouse». Здымкі для часопіса «Maxim» прахадзілі ў Кактэбэлі на беразе Чорнага мора. Адмыслова для фотасесіі на месца здымак прывезлі салому..

У эфір радыёстанцый выйшла песня «Картинки». Кампазіцыя ўзначальвала на працягу 6-ці тыдняў «Серебряный грамофон» на беларускім тэлеканале «ОНТ».

### 2006 
Алеся і Марына Берулава пераехалі ў Маскву. Прайшлі здымкі другой версіі кліпа на песню «Меня зовут любовь». Рэжысёрам кліпа стаў Аляксей Церахаў — аўтар нашумелага кліпа «Капитал» вядомага беларускага гурта «Ляпис Трубецкой». Кліп уяўляе сабой анімаванае відэа са мноствам невядомых насякомых і птушак, гатычных сабораў і пляцаў, якія ажылі карцін вядомых мастакоў эпохі Рэнесансу.

У лютым выйшаў дэбютны максі-сінгл гурта пад назвай «Merry Poppins». Сінгл атрымаў узнагароду «Сінгл года» ад «Мистерии звука» (па выніках продажаў).

Алеся і Марына Берулава зняліся ў фатасесіі для сакавіковага нумара ўкраінскага выдання «Playboy». «Merry Poppins» стаў першым беларускім музычным гуртам, надрукаваным у гэтым часопісе. У дадзеным нумары папулярнага часопіса ім пасвяцілі 8 старонак.

«Merry Poppins» выступілі на «Песні года Беларусі 2006» з кампазіцыяй «Картинки».

У чэрвені Алеся Берулава знялася ў расійскім тэлесерыяле «Я сыщик», які выйшаў на тэлеканале «РТР» 24 верасня 2007 года. Яна згуляла ролю Машы (дзяўчыны галоўнага героя) у 2-х першых серыях. У ролі галоўнага героя тэлесерыяла зняўся расійскі акцёр Аляксандру Дзядзюшка (гуляў у серыялах «Сармат», «Аперативный псевдоним» і інш).

На расійскім тэлеканале «РЕН ТВ» у верасні выйшаў серыял «Трое сверху» з Іллёй Алейнікавым у галоўнай ролі, да якога сінціпоп-гурт «Merry Poppins» напісаў загалоўную песню «Амуры». Ва Украіне паказ серыяла пачаўся ў лістападзе. Серыял складаецца з 198-мі серый і кожная з іх пачынаецца і канчаецца пад песню «Амуры». У лістападаўскім нумары (№ 41) маладзёжнага часопіса «Elle Girl» была апублікавана артыкул, прысвечаны «Merry Poppins», у якім быў асветлены дадзены факт.

У канцэртнай зале «Мінск» 29 верасня адбыўся вялікі сольны канцэрт гурта. Сёстры некалькі разоў змянялі гарнітуры: пачалі з арабскіх танцаў, пасля выступалі ў гарнітурах у стылі «Gothic & Lolita», а пад заслону пераўвасобіліся ў гатычных прынцэс. Канцэпцыя канцэрту складалася з выступаў сясцёр, якія з'яўляліся на сцэне праспяваць дзве ці тры песні, а потым знікалі са сцэны на 10-15 хвілін, каб змяніць гарнітуры і сцэнічная выява. Тым часам на сцэне выступалі іншыя ўдзельнікі шоу: мастак Васіль Пачыцкі ў ролі кіроўнага Фантамаса, тэатр пластычнага гратэску «Инжест» пад кіраўніцтвам Вячаслава Iназемцава, шоу-балет «Тандем» і перкусіяністы пад кіраўніцтвам Масуда Талібані. На канцэрце былі выкананы песні гурта «Merry Poppins», песні папярэдняга праекта Алесі Берулава рок-гурта «Мантана» пераробленыя ў жанры сінціпоп, а таксама некаторыя з нявыдадзеных песень.

Галоўнай падзеяй канцэрту стала з'яўленне на сцэне трэцяй (самай малодшай роднай сястры) Людмілы Берулава ў заключным блоку канцэрту. Сёстры з'явіліся ўтрох, каб выканаць свае песні. З'яўленне трэцяй сястры выклікала бурную рэакцыю ў зале, усё перамясціліся бліжэй да сцэны і сталі фатаграфаваць.

Канцэрт гурта «Merry Poppins» прайшоў паспяхова. Яго наведалі некалькі сотняў прыхільнікаў гурта. З гэтага дня да гурта далучылася трэцяя ўдзельніца — малодшая родная сястра Людміла Берулава. Гурт «Merry Poppins» з дуэта ператварыўся ў трыа. Дадзеная падзея актыўна асвятлялася ў СМІ.

У выставачным цэнтры «Крокус Экспо» 15 красавіка, на «12-й міжнароднай выставе Hi-Fi» у Маскве адбыўся выступ гурта «Merry Poppins».

«Merry Poppins» напісалі 10 кампазіцый і даслалі іх японскім музыкам. Яны атрымалі запрашэнне выступіць з уласным рэпертуарам на фэсце «Kera Individual Fashion Expo» у Токіа, які арганізуе галоўны «Gothic & Lolita»-часопіс «Kera». Удзельніцы гурта «Merry Poppins» сталі першымі еўрапейскімі прадстаўнікамі папулярнай сучаснай суб-культуры «Gothic & Lolita» на тэматычным фэсце ў Японіі.

У майскіх нумарах часопісаў «ТОП Башня» і «Эра DVD» надрукаваны артыкулы, прысвечаныя гурта.

Сёстры прынялі ўдзел у праекце, пад назвай «Atlant-M Fashion Night». У яго рамках 24 творчыя асобы павінны былі прадставіць свой погляд на такі прадмет, як валёнкі. Удзельніцы «Merry Poppins» прадставілі на праекце валёнкі ў стылі «Gothic & Lolita». Дэманстрацыя адбылася ў выглядзе моднага паказу 8 чэрвеня ў Мінску.

Гурт «Merry Poppins» выступілі на музычным фэсце «Песня года Беларусі 2007», якую транслявалі на беларускім канале «ОНТ» 30 чэрвеня. Сёлета яны выканалі песню «Девочки-припевочки».

### 2008 
У чэрвені адбылося выйсце студыйнага альбома «Do svidania...». Альбом практычна перад самым выйсцем змяніў назву з заяўленага «Баттерфляй» на «Do svidania…». Ён запісваўся 4 года ў Мінску і ў Маскве.

Пасля выйсця альбома ўдзельніцы гурта «Merry Poppins» прыпынілі сваю музычную дзейнасць.

## Склад 
* Алеся Берулава — вакал, заснавальнік і лідар гурта, прадзюсар, кампазітар, аўтар песень
* Марына Берулава — вакал
* Людміла Берулава — вакал

## Дыскаграфія 
### Альбом 
* 2008 — «Do svidania...» (Вигма)

## Цікавыя факты 
* Сёстры Берулава практычна жылі на дзве хаты, у Маскве і Токіа. Бо вялікую частку часу яны праводзілі ў Японіі, працавалі, вучылі японскую мову і наведвалі розныя тэматычныя фэсты і вечарынкі, прысвечаныя сучаснай японскай модзе «Gothic & Lolita».
* Па колькасці праглядаў кліпаў на афіцыйным сайце фэсту «Аплоуд» група «Merry Poppins» абагнала расійскую гурт «Аквариум», у 2 разы.
* Адзенне для Алесі, Марыны і Людмілы Берулава шыў вядомы беларускі дызайнер, прызёр шматлікіх значных конкурсаў моды ў Мінску Іван Айплатаў.
## Літаратура 
* 

## Спасылкі 
* Афіцыйны сайт рок-гурта «Мантана» 
* Біяграфія гурта на muslib.ru
* Біяграфія гурта на rutv.md 
* Дыскаграфія гурта
* Тэксты песень
* «Merry Poppins» выпусцілі дэбютны сінгл 
* «Merry Poppins» выпусцілі новы альбом і сышлі ў творчы адпачынак
* «Merry Poppins» — «Do svidania…»
* «Merry Poppins» — два лэдзі з казкі  
* «Merry Poppins» з дуэта дараслі да трыа
* «Merry Poppins» паказала сястру
* Сэстры Берулава праспяваюць у Мінску і як «Merry Poppins», і як «Мантана»
* «Merry Poppins» сабралі аншлаг у Мінску 
* «Merry Poppins» адсвяткавалі поспех у сне

Катэгорыя:Поп-гурты Беларусі
Катэгорыя:Музычныя калектывы, якія з’явіліся ў 2004 годзе
Катэгорыя:2004 год у Мінску